
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00593/2014-04
11.07.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 11.07.2014. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ ЕДУКОНС са седиштем у  DOCVARIABLE ConvertString(Adresa,1,5) \* MERGEFORMAT Војводе Путника 87,  DOCVARIABLE ConvertString(Sediste,1,5) \* MERGEFORMAT СРЕМСКА КАМЕНИЦА, ПИБ:  DOCVARIABLE PIB \* MERGEFORMAT 105699329, Матични број: 08891443, испуњава прописане стандарде за акредитацију студијског програма Докторске студије - ЗАШТИТА ЖИВОТНЕ СРЕДИНЕ у оквиру поља природно-математичких наука и то за 5 студената у седишту на српском и енглеском.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ ЕДУКОНС са седиштем у  DOCVARIABLE ConvertString(Adresa,1,5) \* MERGEFORMAT Војводе Путника 87,  DOCVARIABLE ConvertString(Sediste,1,5) \* MERGEFORMAT СРЕМСКА КАМЕНИЦА, је дана 31.03.2014. године поднела захтев за акредитацију студијског програма Докторске студије - ЗАШТИТА ЖИВОТНЕ СРЕДИНЕ у оквиру поља природно-математичких наука под бројем                          612-00-00593/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ ЕДУКОНС и предлог одлуке, достављени су Комисији за акредитацију и проверу квалитета.
Студијски програм је  у природно математичком пољу  што је у складу са законом и листом области коју је утврдио  Национални савет. Назив дипломе  Доктор – науке о заштити животне средине је у складу са листом звања коју је утврдио Национални савет, а дужина студија 3 године и 180 ЕСПБ је у складу са законом. Програм је прихваћен 20.03.2013. на Сенату Универзитета Едуконс.
Универзитет је акредитован као научноистраживачка установа и има усвојен краткорочни и дугорочни програм научноистраживачког рада.  Структура студијског програма докторских студија је усклађена са захтевима ЕСПБ бодова. Предвиђено је да студије трају три године, односно шест семестара током којих студенти укупно стичу 180 ЕСПБ.бодова. Студијски програм садржи обавезне и изборне једносеместралне предмете. Прву годину студија чине два обавезна предмета у току првог семестра.и два обавезна предмета у току другог семестра. Поред похађања предавања докторанти обављају и друге активности , превасходно у виду припреме за израду докторске дисертације.: (Увод у докторску дисертацију), Друга година садржи две групе изборних предмета при чему свака од њих сдаржи по два изборна предмета у сваком семестру- Студент бира по један предмет из сваке изборне групе. Истовремено, током трећег и четвртог семестра, студент, након што је одслушао изборне предмете , у договору са ментором спроводи одређене научно-истраживачке активности које за резултат треба да имају нацрт докторске дисертације. Током треће године студент искључиво обавља активности на изради докторске дисертације. Основни услов за приступање кандидата изради докторске дисертације јесу претходно одслушани и положени испити из обавезних и изабраних предмета. Студијски програм докторских студија оспособљава студенте за интегрисање раније стечених знања из различитих области на претходним нивоима студија, као и примену тог мултидисциплинарног знања у различитим доменима управљања у области заштите животне средине, као и другим секторима важним за одрживи развој друштва. Овакво одређење сматрамо прилично уопштеним. Оваквим одређењем нису у потпуности обухваћене конкретније професије и занимања. Сврха студијског програма Примењена безбедност је прилично јасно формулисана. У материјалу се наводи да је сврха "образовање квалитетног научно-истраживачког кадра који ће моћи самостално да ради на сложеним научно-истраживачким пословима из домена безбедности, који захтевају висок ниво самосталног научно-истраживачког рада, у научно-образовним институцијама, као и за потребе јачања капацитета система националне безбедности." "Додатна сврха студијског програма докторских студија Факултета за примењену безбедност је даљи развој науке, креативног и критичког мишљења и образовања кадрова оспособљених да самостално воде оригинална и научно релевантна истраживања и развој нових процедура које доприносе адекватном степену безбедности, општем развоју привреде и друштва, као и да критички процењују истраживања других и равноправно учествују у креирању неопходних безбедносних политика." 
Циљеви су формулисани у складу са задацима установе, и укључују стицање компетенција и вештина, али би могли бити мало јасније формулисани. Јасно су наведене које опште и предметно специфичне способности студенти стичу савладавањем програма.

Структура курикулума обухвата распоред предмета по семестрима, фонд часова и ЕСПБ. Укупан број ЕСПБ бодова је (180) са правилним распоредом (60) по свакој школској години студија. Студијски програм докторских студија садржи следеће елементе: четири обавезна предмета, четири изборне групе предмета у којој студент од два предмета бира један, увод у докторску дисертацију, припрему нацрта докторске дисертације, израду научног рада и израду и одбрану докторске дисертације као завршног дела студијског програма докторских студија. Израда Увода у докторску дисертацију је резултат договора са ментором и представља оквирни програм истраживања, а оцењује се са 14 ЕСПБ. Циљ Увода  јесте да обезбеди неопходне елементе за израду научног чланка (10 ЕСПБ), који треба да буде објављен у међународном часопису кога вреднује Министарство науке Републике Србије током треће године студија. На другој години студија студент у договору са ментором израђује Нацрт докторске дисертације (12 ЕСПБ) и почиње израду саме докторске дисертације (50 ЕСПБ) на трећој години, чија је одбрана крајњи циљ. За један ЕСПБ студент треба да ради 26 часова. Студент током сваке године докторских студија има 1560 часова укупног ангажовања (26x60) или 4680 часова укупног ангажовања на трогодишњим докторским студијама. Током прве и друге године докторских студија од 1560 часова укупног ангажовања, активну наставу чини 600 часова, а од тог броја 25% или 150 часова по години представљају предавања, а 75% или 450 часова по години студијски истраживачки рад. Преосталих 960 часова по години (током прве и друге године докторских студија) представљају остали часови. Током треће године докторских студија такође студент има 1560 часова укупног ангажовања, од чега 600 часова студијског истраживачког рада и 960 осталих часова. Од 600 часова студијског истраживачког рада, 25% или 150 часова чини студијско истраживачки рад на писању научног рада, а 75% или 450 часова студијско истраживачки рад на писању докторске дисертације. Током докторских студија фактор изборности према позицијама где студент бира предмете и према додатним (алтернативним) предметима које обезбеђује институција је 54,44%. Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама,  предусловима   за   похађање   предмета,   садржајем предмета,  препорученом литературом, методима извођења наставе, начином провере знања и оцењивања.   Програм је кохерентан. Студијски програм обезбеђује стицање компетенција за препознатљиве и јасне професије и занимања, циљеви студијског програма су прилично јасно формулисани,  и  укључују стицање компетенција и вештина. програм усаглашен са другим програмима на истој установи. У достављеном материјалу се тврди да је студијски програм основних академских студија усклађен са студијским програмима који се реализују на: The University of Southampton, Southampton, UK; The Cranfield University, Bedfordshire, UK; The Tulane, New Orleans, LA, USA; The University of Central Florida, Orlando, USA. Увидом у програме наведених иностраних високошколских установа се, могу установити одређена одступања у односу на програм за који се тражи акредитација. Сви прилози су доступни путем Интернета.

Планирани број студената 5 који се уписује на студијски програм у складу је са расположивим могућностима установе. На прву годину докторских студија  Факултета за примењену безбедност може се уписати лице које стекло 300 ЕСПБ са минималном просечном оценом 8,00 на основним академским и мастер академским студијама, има звање магистра наука из области интердисциплинарних, претежно друштвено-хуманистичких, или сродних  научних области, или је већ уписало последипломске (магистарске) студије по претходном студијском режиму. Предност имају кандидати који су завршили дипломске студије из области наука о безбедности. Кандидати који не задовољавају услов у погледу просечне оцене током дипломских студија, могу се уписати на предложене докторске студије након полагања диференцијалних испита. Обим и начин полагања диференцијалних испита одређује комисија коју бира одговарајуће веће Факултета, односно Универзитета Едуконс. Да би студент уписао докторске студије, поред законом дефинисаних услова потребно је да при упису приложи потврду о активном знању макар једног страног језика (енглески, немачки, француски, италијански или руски). У прилогу је дат Конкурс за упис на докторске студије. Број ЕСПБ бодова утврђен је за сваки предмет, али нема података да је утврђен према оптерећењу студената и према јединственој методологији. Успешност студената у савлађивању одређеног предмета континуирано се прати током наставе и изражава се поенима. Максимални број поена које студент може да оствари на предмету је 100. Студент стиче поене на предмету кроз рад у настави и испуњавањем предиспитних обавеза и полагањем испита. Сваки предмет из студијског програма има јасан и објављен начин стицања поена.

На студијском програму докторских студија Факултета за примењену безбедност ангажовано је 11 наставника, од којих је 7 наставника у сталном радном односу у установи (100% радног времена), док је 4 наставника ангажовано по уговору. Просечно оптерећење наставника на овом студијском програму je 2.88. Од укупног броја часова проценат часова предавања који изводе наставници са 100% радног времена је 60,65%. Квалификације наставног особља углавном одговара нивоу њихових задужења. Број одговарајућих ментора је 5.
Ментори: МИРА ПУЦАРЕВИЋ, ДЕЈАНА ПАНКОВИЋ, ЉУБИНКО ЈОВАНОВИЋ, ДРАГАН ПЕРОВИЋ, ИГОР КУЗМАНОВСКИ.
За извођење наставе предвиђен је простор укупне површине 8.749,27 m2, док је предвиђено да се на овај програм студија упише 5 студената. Дакле, стандард је испуњен. школа поседује одговарајући простор и опрему за извођење образовног процеса. Универзитет има обезбеђен простор за наставнике, студентску службу, секретаријат, архиву, студентски парламент, амфитеатре, слушаонице, учионице, вежбаонице, компјутерске лабораторије, библиотеке са читаоницом. 

Установа располаже са наставничким кабинетима укупне површине 532 m2. Просторије у којима се изводе наставни процеси опремљене су релативно адекватном техничком опремом за савремено извођење наставе (72 рачунара, 10 пројектора, 13 штампача, фотокопир апарат итд.). Централна Библиотека Универзитета располаже укупним фондом од 6730 инвентарних јединица. За извођење студијског програма обезбеђено је: 251 књига  и  60 часописа (укупно 311 библиотечких јединица). Оскудан је фонд књига из области безбедносних наука. На достављеној листи уџбеника за студијски програм све наведене референце не спадају у категорију уџбеничке литературе. Достављена листа је непотпуна - недостају подаци о издавачу за све референце. На основу приложене документације може се констатовати да установа није обезбедила покривеност свих предмета одговарајућом литературом. Посебан проблем представља то што установа није доставила бројно стање уџбеника који се налазе у библиотеци. Правилником о самовредновању и оцењивању квалитета студијских програма наставе и услова рада прецизно су утврђене процедуре за вршење контроле квалитета наставног процеса и студијског програма. Комисија за контролу квалитета има 17 чланова, од којих су 3 студенти. Извештај о резултатима самовредновања студијског програма се не може доставити, с обзиром на чињеницу да ће студијски програм почети да се реализује од школске 2014/2015. године. Студенти имају активну улогу у оцењивању квалитета програма. Анкета студената резултира оценама квалитета свих облика наставе на наставном предмету и то за сваког наставника и сарадника појединачно.     
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ ЕДУКОНС за студијски програм Докторске студије - ЗАШТИТА ЖИВОТНЕ СРЕДИНЕ у оквиру поља природно-математичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма. 
Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

- високошколској установи

- архиви КАПК

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ ЕДУКОНС са седиштем у  DOCVARIABLE ConvertString(Adresa,1,5) \* MERGEFORMAT Војводе Путника 87,  DOCVARIABLE ConvertString(Sediste,1,5) \* MERGEFORMAT СРЕМСКА КАМЕНИЦА, ПИБ:  DOCVARIABLE PIB \* MERGEFORMAT 105699329, Матични број: 08891443, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма Докторске студије - ЗАШТИТА ЖИВОТНЕ СРЕДИНЕ у оквиру поља природно-математичких наука и то за 5 студената у седишту на српском и енглеском. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).
	Број: 612-00-00593/2014-04
Београд, 11.07.2014. године

